Mao Dun

Mao Dun (kinesisk: 茅盾, pinyin: Máo Dùn, Wade-Giles: Mao Tun; født 4. juli 1896 i Tongxiang i provinsen Zhejiang i Kina, død 27. mars 1981) var en kinesisk forfatter. Hans egentlige navn var Shen Dehong (沈德鸿) og hans stilnavn var Shen Yanbing (沈雁冰). Forfatternavnet Mao Dun uttales nøyaktig som det kinesiske ordet for konflikt (矛盾, pinyin: máodùn). 

 Bakgrunn og virke 
Hans familie hadde vært godseiere og embedsmenn, men hadde mistet sin makt og rikdom. Familien hadde ikke råd til å la ham studere ved universitet, så han arbeidet ved Handelsforlaget i Shanghai, til å begynne med som korrekturleser. Mao Dun leste mye europeisk litteratur, og Zola og Tolstoj påvirket ham mest. 

I 1921 var Mao Dun med på å grunnlegge Selskapet for litterære studier, og han ble redaktør for månedstidsskriftet Novellen. Forfattere som Lu Xun, Lao She, Shen Congwen, Ba Jin og Ding Ling lot sine verk publisere i tidsskriftet. I 1921 ble Mao Dun også medlem av kommunistpartiet og fra 1923 egnet han seg til politisk arbeid.

Han har skrevet en lang rekke noveller og romaner, vært redaktør for kinesiske tidsskrifter, kulturminister og ordfører i forfatterforbundet i Kina. Mao Dun debuterte 1927 under sitt nye navn/pseudonym. Hans tre første romaner, Shi, Dongyao og Zhuiqui skildrer personer som dras mot revolusjonen, men blir skuffet på grunn av korrupsjonen og det rådende kaoset. Neste roman, Hong utkom i 1929 handler om en ung kvinnes frigjøring. I romanen forekommer en oppsetning av Ibsens «Et dukkehjem» og romanen er klart inspirert av dette dramaet.

I 1930 ble han medlem av Venstrefløyforfatternes forbund i Shanghai.

Fra 1953 til sin død i 1981 var han formann for Den kinesiske forfatterforening.

 Verker i utvalg 

Fortellinger:
 Huan Mie (Disillusion) 1928 – Desillusjon
 San Ren Xing (Three People Walking) 1931
 Lin Jia Pu (The Shop of the Lin Family) – Familien Lin butikk
 Chun Chiji (Spring Silkworms) 1956 – Silkeormer om våren
 Qiu Shou (Autumn Harvest) – Høstens grøde

Romaner:
 Hong (Rainbow) 1930 – Regnbue
 Ji Ye (Midnight) 1933 – Midnatt [i Shanghai]
 Xian Gei Shiren Jie (Giving to the Poet Festival) 1946

Antologier:
 Mao Dun Jinzuo (The recent work of Mao Dun) 1980
 Mao Dun Lun Chuang Zuo (Mao Dun’s Comment on Creativity) 1980

Essays:
 Sulian Jianwenlu (Travelling Diary of USSR) 1948 – Reisedagbok fra Sovjetunionen
 Jitan Sulian (Talks on USSR) 1949 – Taler om Sovjetunionen

Drama:
 Qing Ming Qian Hou (Front and rear pure Brightness) 1945 – Før og etter Qingmingfesten

 Referanser 

 Litteratur 
 Chen, Yu-shih.  Realism and Allegory in the Early Fiction of Mao Dun. (1986)
 Gálik, Marián.  Mao Tun and Modern Chinese Literary Criticism. (1969)
 Gálik, Marián.  The Genesis of Modern Chinese Literature Criticism. (1980)
 Hsia, C.T.  A History of Modern Chinese Fiction. (1961)
 Li Pin. (李頻) Bianji jia Mao Dun pingzhuan (編輯家茅盾評傳) Kaifeng (開封): Henan University press (河南大學出版社), 1995. 
 Shao Bozhou, et al. ed.  Mao Dun de wenxue daolu. (1959)
 Wang, David Der-wei. Fictional Realism in the Twentieth-Century China.  (1992)
 Chinese Writers on Writing med bidrag om Mao Dun. Red. Arthur Sze. Trinity University Press, 2010).

 Eksterne lenker 



Kategori:Personer fra Jiaxing
Kategori:Kinesiske forfattere
Kategori:Kinesiske redaktører